Rozhodnutie komisie
z 27. augusta 2003,
ktorým sa mení a dopĺňa rozhodnutie 2000/367/ES s ohľadom na klasifikáciu požiarnej odolnosti stavebných výrobkov, pokiaľ ide o zaradenie výrobkov na reguláciu dymu a tepla do tejto klasifikácie
(oznámené pod číslom dokumentu C(2003) 2851)
(Text s významom pre EHP)
(2003/629/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], a najmä na jej článok 20 ods. 2,
keďže:
(1) Rozhodnutie Komisie 2000/367/ES z 3. mája 2000, ktorým sa vykonáva smernica Rady 89/106/EHS, s ohľadom na klasifikáciu požiarnej odolnosti stavebných výrobkov, stavebných prác a ich častí [3], by malo s cieľom svojho prispôsobenia sa technickému pokroku upravovať aj výrobky na reguláciu dymu a tepla.
(2) Rozhodnutie 2003/43/ES by sa preto malo vzhľadom na uvedené zmeniť a doplniť.
(3) Opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo,
PRIJALA TOTO ROZHODNUTIE:
Článok 1
Príloha k rozhodnutiu 2000/367/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 27. augusta 2003